Rauf Dhomi

Rauf Dhomi, kompozitor, profesor e akademik, u lind në qytetin e Gjakovës më 4 dhjetor 1945.

 Jetëshkrimi 
Në Gjakovë e kreu shkollën fillore, kurse shkollën e mesme të muzikës në Prizren më 1965. Më 1965/66 i regjistroi studimet në Sarajevë në seksionin e Kompozimit dhe Dirigjimit në klasën e prof. M.Shpiler. Si student i dalluar u punësua si asistent në të njëjtin fakultet në Sarajeve për lëndën e Harmonisë. U diplomua në vitin 1970. Me të diplomuar kthehet në vendlindje dhe u punësohet në gjimnazin “H. Dushi” në Gjakovë. Krahas punës të pedegogut aktivisht punoi me “Korin e Burrave” të Gjakovës, ansambël të cilin e formoi më 1965. Studimet pasuniversitare i kreu më 1972/3 në klasën e prof. M. Spiler në Kompozim. Më 1971 u punësua në SHLP në Degën e Muzikës dhe nga viti 1975, me të hapur të Fakultetit të Arteve e deri me sot, punoi në këtë institucion në thirrjen e prof. ordinar. Në vitin 1992 zgjedhet anëtar korrespondent i Akademisë së Shkencave dhe Arteve të Kosovës, ndërsa në vitin 1996 anëtar i rregullt. Ka marrë këto mirënjohje, dekorata dhe shpërblime: qytetar nderi i qytetit të Gjakovës (1979); Shpërblimi i Dhjetorit (1980); Dekorata për merita për popull me rreze të artë (1981); Shpërblimi “Muzika më e mire” në Festivalin e Teatrove në Beograd më 1990 (të cilin e kishte refuzuar); Shpërblimi i parë për “Kuarteti për harqe” në konkursin anonim të Rinisë Jugosllave më 1967; Shpërblimi i parë për këngën korale “Pogradeci” në konkursin anonim të Rinisë Jugosllave më 1967; Shpërblimi i dytë për këngën korale “Zemra e Liqerit” në konkursin anonim të Rinisë Jugosllave më 1968.

Rauf Dhomi ishte kompozitor i operas së parë kosovare "Goca e Kaçanikut". Në këtë vepër bëhet fjalë për luftën kundër pushtuesve osmanë në anën e Kaçanikut dhe dashurinë e dy të rinjve: Trimorit dhe Pafikës. Këta dy ëndërrojnë për një jetë të lirë dhe të lumtur. Mirëpo tradhtari Rus Bashi i pengon, duke e akuzuar Trimorin për tradhëti. Trimori burgoset, kurse Rus Bashi tenton ta rrëmbejë Pafikën. Në ndërkohë shokët e lirojnë Trimorin. Në momentin kur Rus Bashi e sulmon Pafikën, paraqitet Trimori, ndërsa Pafika arrin ta vrasë tradhtarin. Të gëzuar, të gjithë i këndojnë lirisë e dashurisë.

 Vepra skenike 
 Goca e Kaçanikut, operë në dy akte dhe tri tablo, (opera e parë kosovare), libreti A. Dhomi dhe J. Buxhovi sipas novelës së M. S. Gurra, 1971/72, (bot. ShQKP, Tiranë, 1980 dhe Akademia e Shkencave dhe e Arteve, Prishtinë, 1997).
 Dasma arbëreshe, operë në tri akte, libreti A. Dhomi, sipas G. del Gaudio, 1982-1983 (bot. Akademia e Shkencave dhe e Arteve, Prishtinë, viti 2004).
 E bukura More, balet në tre akte, muzika dhe libreti R. Dhomi, 1984.
 Muzat e Kalasë, operë, 2004 (në përfundim).

 Vepra vokale instrumentale 
 Rondo, për violonçelë dhe orkestër simfonike, 1965 (Bot. SHKQP, Tiranë, 1986). Kor dhe orkestër sinfonike, 1966-1983.
 Requiem, vepër e papërfunduar, 1966-1968.
 Këngë sokemne, këngë për solist dhe orkestër sinfonike, teksti A. Dhomi, 1971.
 Vatra e urtësisë, kantatë për solist, kor, recitatues dhe orkestër sinfonike, teksti E. Gjerqeku, 1985.
 Uratë vashave, kantatë për solist, kor dhe orkestër sinfonike, teksti A. Dhomi, 1990 (me rastin e 100-vjetorit të shkollës së parë shqipe në Prizren).

 Vepra për orkestër 
 Uvertura solemne, për orkestër sinfonike, 1969.
 Scherzo, për orkestër sinfonike, 1966.
 Epopeja, për orkestër sinfonike, 1978.
 Uvertura, nga opera Goca e Kaçanikut, 1972.
 Suitë sinfonike, 1993.

 Këngë solo për zë dhe piano 
 Pranvera, për zë (S apo T) dhe piano, teksti Ajmone Dhomi, 1985.
 Këngë pleqërishte, për zë (S apo T) dhe piano, teksti L.Pogradeci, 1985.
 Pa lamtumirë, për zë (S apo T) dhe piano, teksti Ajmone Dhomi, 1971.
 Dashuri e parë, për zë dhe piano, teksti A.Z.Cajupi, 1969.
 Vjeshta, për zë (S apo T) dhe piano, teksti Ndre Mjeda, 1970.
 Vajta-kalova, për zë (S apo T) dhe piano, teksti Arbëreshe-popullore, 1986.
 Bandillët në gjumë, për zë (S apo T) dhe piano, teksti R.Dhomi, 1980.
 La mia vita, për zë (S apo T) dhe piano, teksti Domenico Randelli, 1995.
 Kopshti i dashurisë, për zë (S apo T) dhe piano, teksti A.Z.Çajupi, 1984.

 Muzikë dhome 
 Rondo, për violonçel dhe piano, 1965 (bot. ShQKP, Tiranë, 1986).
 Passacaglia, për piano solo, (mes 1966-1969).
 Scherzo, për piano solo, (mes 1966-1969).
 Kujtime, për piano solo, (mes 1966-1969).
 Variacione, për piano solo, (mes 1966-1969).
 Sonata Nr. 1, për piano solo, (mes 1966-1969).
 Kuartet për harqe në F Dur, 1968, Shpërblimi i parë në Fest. Anonim të Rinisë Jugosllave, 1967
 (bot. Akademia e Shkencave dhe e Arteve, Prishtinë, 2001).
 Elegji, për zë (S apo T) dhe piano, teksti R.Dhomi, 1970.
 Mall dashurie, për piano solo, (mes 1990-1999).
 Nocturno albanese, për piano solo, (mes 1990-1999).
 Album për fëmijë, për piano solo, (mes 1990-1999).
 Evergreen, për piano solo, (mes 1990-1999).
 Impresione dardane, për piano solo, (mes 1990-1999).
 Album për kitarë Nr. 1 (Hareza, malllëngjimi, Nga dritarja e De Radës, Marsh Napoloni, Arioso, Iluzione lirike, Valse albaneze, Si lojë) 1993.
 Album për kitarë Nr. 2 (Alla variationi, Loja e princave, Këngë,m Valleza shqipe, Antike shkodrane, Impromptu kosovare, Capriccion Nr. 1, Capriccio albaneze, Doli hëna) 1994.
 Balladë, për zë (S apo T), teksti A.Podrimja, 1999.
 Etud-Capriccio Nr. 1, për violinë solo, 2001.
 Alla cadenza, për violinë solo, 2001.
 Temë me variacione Nr. 1, për violinë solo, 2001.
 Etud-Capriccio Nr. 2, për violinë solo, 2001.
 Temë me variacione Nr. 2, për violinë solo, 2001.
 Trio in A, për flaut, violinë dhe violë, 2002.
 Trio in a-minor, për tre kitara, 2002.
 Duo in G, për dy violonçelë, 2002.
 Kuintet, nga opera Goca e Kaçanikut, për flaut, oboe, klarinetë, corno in F dhe fagot, 2002.

 Vepra korale 
 a. Përpunime këngësh popullore
 Te mullini përmbi vijë, për kor të përzier dhe solist, teksti popullor, 1969 (bot. Akademia e Muzikës, Sarajevë, 1969).
 O po gjeta një bilbil me vesë, për kor të përzier, teksti popullor, 1977 (bot. BVI Prishtinë, 1984).
 U çu rrushja, për kor burrash, teksti popullor, 1981.
 Te mullini përmi vijë, për kor mikst, teksti popullor, 1969 (bot. Akademia e Arteve, Sarajevë, 1970).

 Këngë të ndryshme 
 Pogradeci, për kor të përzier dhe solist, teksti L. Poradeci, 1966, Shpërblimi i parë në Fest. Anonim të Rinisë Jugosllave, 1967 (bot. BVI, Prishtinë, 1984).
 Nga malli i dashurisë, potpurri këngësh për kor të përzier dhe solist, teksti popullor, 1987.
 Varka, për kor të përzier, teksti popullor, 1988.
 Vjeshta iku, për kor të përzier, teksti popullor, 1986.
 Kujtimi i saj, për kor burrash, teksti popullor, 1985.
 Pi e puth, për kor burrash, teksti A. Asllani, 1985.
 Zemra e liqerit, për kor të përzier, teksti L. Poradeci, 1967, Shpërblimi i dytë në Fest.
 anonim të Rinisë Jugosllave, 1968 (bot. BVI, Prishtinë, 1974).
 Ro-ko-ko, për kor burrash, teksti popullor, 1973.
 Muzgu, për kor burrash, teksti popullor, 1974.
 Kanon, për kor burrash, teksti popullor, 1974
 O yll i bukur, për kor burrash dhe kor të përzier, teksti popullor, 1986.
 Çanakala, për kor burrash dhe kor të përzier, teksti popullor, 1982.
 Doruntina, për kor të përzierë, teksti N. S. Hoxha, 1981.
 Natë e qetë, për kor të përzier, teksti R. Dhomi, 1980.
 Kij besim te unë, për kor burrash, teksti popullor, 1983.
 I brengosur, për kor burrash, teksti popullor, 1983.
 O moj nëno, për kor burrash, teksti N. S. Hoxha, 1984.
 O bilbil, për kor burrash, teksti popullor, 1984.
 Pëllumbesha, për kor burrash, teksti popullor, 1985.
 Plak ashik, për kor burrash, teksti F. Noli, 1979.
 Lules, për kor femrash, teksti A. Podrimja, 1978.
 Lamtumirë, për kor të përzier, teksti R. Dhomi, 1979.
 Përse, për kor burrash, teksti popullor, 1977.
 Trëndafili im i parë, suitë për kor të përzier, teksti popullor, 1980.
 Vajza ime, për kor burrash, teksti popullor, 1983.
 Leav as houme, për kor burrash dhe kor të përzier, teksti N. S. Hoxha, 1992.
 Amaneti, për kor burrash dhe kor të përzier, teksti popullor, 1998.
 Të falemi o dhe, për kor të përzier, teksti A. Dhomi, 1985.
 Kalinea, për kor grash, teksti popullor, 1981.
 Antigona, për kor të përzierë, teksti popullor, 1983.
 I vuajtur jam, për kor të përzier, teksti popullor, 1983.
 Gyrbetqari, për kor burrash dhe kor të përzier, teksti popullor, 1989.
 Kënga e detit, për kor burrash dhe kor të përzier, teksti popullor, 1988.
 Ma mir në pyll, për kor burrash dhe kor të përzier, teksti popullor, 1977.
 E mora lapsin, për kor burrash dhe kor të përzier, teksti popullor, 1977.
 Dallëndyshe, për kor burrash dhe kor të përzier, teksti L. Poradeci (ß), popullor, 1978.
 Nata në ty, për kor burrash dhe kor të përzier, teksti A. Podrimja, 1979.
 Udhëtimi, për kor burrash dhe kor të përzier, teksti R. Dhomi, 1979.
 Kulla e Balshajve, për kor burrash dhe kor të përzier, teksti A. Podrimja, 1988.
 Alba X, për kor burrash dhe kor të përzier, teksti A. Podrimja, 1993.
 Rrokullisni kaset, për kor burrash dhe kor të përzier, teksti popullor, 1982.
 God blles You, për kor të përzierë dhe orkestër sinfonike, teksti R. Dhomi, 2000.
 Ti je e gjallë, për kor burrash, teksti N. S. Hoxha, 2001.

 Muzikë filmi 
 Kur pranvera vonohet, regj. E. Kryeziu, Kosova film, 1975.
 Gjurmë të bardha, regj. E. Kryeziu, Kosova film, 1976.
 Buka e hidhur, regj. E. Kryeziu, Kosova film, 1977.
 Rruga pa kthim, regj. A. Sopi, Kosova film, 1979.
 Njeriu prej dheu, regj. A. Sopi, Kosova film, 1979.
 Tre vetë kapërcejnë malin, regj. B. Sahatçiu, Kosova film, 1980.
 Kur shpirti ndrron jetë, regj. I. Ymeri, Kosova film, 2000.

 Muzikë për seri televizive 
 Kur pranvera vonohet, RTV e Prishtinës, regj. Ekrem Kryeziu, 1979.
 Lidhja e Prizrenit, RTV e Prishtinës, regj. Skender Blakaj, 1975.
 Autobuzi 1, RTV e Prishtinës, regj. Fatmir Lama, 1982.
 Autobuzi 2, RTV e Prishtinës, regj. Fatmir Lama, 1983.
 Dy plus një, RTV e Prishtinës, regj. Fatmir Lama, 1984.
 Dy plus dy, RTV e Prishtinës, regj. Fatmir Lama, 1985.

 Muzikë për teatro 
Vepra të kompozuara apo muzika për vepra të vendosura në teatrot e Prishtinës, Pejës, Gjakovës, Prizrenit, Shkupit etj., është një numër impresionant rreth 300 muzika të kompozuara për vepra të vendosura në këto teatro.

 Vepra të botuara 
 Goca e Kaçanikut, Opera në tre akte (bot. Akademia e Shkencave dhe e Arteve, Prishtinë, 1997).
 Dasma Arbëreshe, Opera në tre akte me prolog (bot. Akademia e Shkencave dhe e Arteve, Prishtinë, 2005).
 Arie dhe këngë solo (bot. Akademia e Shkencave dhe e Arteve, Prishtinë, 2000).
 Vepra vokale (bot. Akademia e Shkencave dhe e Arteve, Prishtinë, 2001).
 Kuarteti për Harqe (bot. Akademia e Shkencave dhe e Arteve, Prishtinë, 2002).
 Rondo, për violonçel dhe piano, 1965 (bot. ShQKP, Tiranë, 1986).
 Pogradeci, për kor të përzier dhe solist, teksti L. Poradeci, 1967 (bot. BVI, Prishtinë, 1984).
 Zemra e liqerit, për kor të përzier, teksti L. Poradeci, 1967 (bot. BVI, Prishtinë, 1985).
 Te mullini përmbi vijë, për kor të përzier dhe solist, teksti popullor, 1969 (bot. Akademia e Muzikës, Sarajevë, 1969).



Kategoria:Biografi shqiptare
Kategoria:Kompozitorë shqiptarë
Kategoria:Akademikë shqiptarë
Kategoria:Njerëz që jetojnë
Kategoria:Profesorë të Universitetit të Prishtinës
Kategoria:Anëtarë të Akademisë së Shkencave dhe Arteve të Kosovës